**Viber** (бел.: Вайбер) — бясплатны кросплатформавы месэнджар, адна з галоўных функцый якога — галасавыя VoIP тэлефонныя званкі праз інтэрнэт. Галасавыя выклікі паміж карыстальнікамі з усталяваным Viber бясплатныя (аплачваецца толькі інтэрнэт-трафік па тарыфе аператара сувязі). Таксама ў Viber маецца магчымасць перадачы тэкставых паведамленняў, грошай, відарысаў, відэа- і аўдыяпаведамленняў, дакументаў і файлаў.

Для аўтарызацыі карыстальнікаў і пошуку кантактаў праграма выкарыстоўвае нумар тэлефона і перадае змесціва тэлефоннай адраснай кнігі (імёны і тэлефоны ўсіх кантактаў) на сервера карпарацыі Viber. Яны ж збіраюць інфармацыю аб зробленых званках і перададзеных паведамленнях, працягласці званкоў, удзельніках званкоў і чатаў — у мэтах паляпшэння якасці абслугоўвання і ў іншых мэтах.

Гісторыя
--------

Першая версія праграмы была распрацавана ў снежні 2010 года выключна для iPhone і мела абмежаванне на колькасць карыстальнікаў у 50 000. Viber для BlackBerry, Bada і Windows Phone быў выпушчаны ў маі 2012 года. Праз год, у 2013 годзе, выйшла абнаўленне праграмы для iOS да версіі 3.0, з рэлізам якога было абвешчана аб даступнасці Viber Desktop для Windows і OS X.

Таксама ў 2013 годзе з’яўляецца **ViberOut** — платная функцыя званкоў на стацыянарныя і мабільныя тэлефоны, дзе не ўсталявана праграма або няма доступу да інтэрнэту. Кошт залежыць ад месцазнаходжання абанента, якому вы хочаце патэлефанаваць. Ваша месцазнаходжанне значэння не мае — галоўнае, каб быў інтэрнэт.

14 студзеня 2014 года японская электронная кампанія Rakuten заявіла аб сваім намеры набыць Viber за 900 млн долараў. Здзелка была завершана ў лютым 2014 года.

Офіс тэхнічнай распрацоўкі і падтрымкі карыстальнікаў знаходзіцца ў Мінску і Брэсце. Viber з’яўляецца рэзідэнтам беларускага Парка высокіх тэхналогій.

Згодна з фінансавай справаздачай Rakuten, у 2014 годзе месенджар прынёс першую выручку ў 1,5 млн долараў.

У 2014 годзе база Viber налічвала больш за 280 мільёнаў карыстальнікаў.

З дапамогай дадатковых сэрвісаў стала магчыма здзяйсняць грашовыя пераводы па ўсім свеце. Гэта стала магчыма ў 2015 годзе дзякуючы сістэме «Вестэрн Юніён».

У 2017 годзе каля 900 мільёнаў зарэгістраваных карыстальнікаў выкарыстоўвалі Viber рэгулярна.

Мовы
----

На 2015 год версія праграмы для Windows Phone мела інтэрфейс на 35 мовах. Для Андроід — на 33 мовах. Для iOS — на 32 мовах. Для Windows — на 12 мовах. Для BlackBerry — на 4 мовах.

На дадзены момант мабільныя праграмы для Android і iOS маюць пераклад інтэрфейсу на беларускую мову.

Кампанія
--------

Viber Media — міжнародная кампанія з галаўным офісам на Кіпры. Цэнтры распрацоўкі знаходзяцца ў Мінску, Брэсце і Ізраілі. Кампанія была заснавана Тальманам Марка і Ігарам Магазіннікам.

Дадатковая інфармацыя
---------------------

* На пачатак жніўня 2013 сэрвіс ужо меў больш за 200 мільёнаў карыстальнікаў у 193 краінах свету, у тым ліку 300 тысяч у Ліване і некалькі мільёнаў у Егіпце. Егіпецкія і ліванскія ўлады мяркуюць, што ў сувязі з «ізраільскімі каранямі» праграмы, яна насамрэч выкарыстоўваецца для падтрымкі «сіянісцкіх шпіёнскіх намаганняў». Егіпецкія вайскоўцы забаранілі любое выкарыстанне праграмы вайскоўцамі і іх сем’ямі ў мэтах бяспекі, а асноўны правайдар 3G у Ліване выключыў яго з сеткі. Тым часам, шматлікія арабскія сайты прапануюць карыстальнікам парады, як абысці гэтыя перашкоды.
* На Symbian магчымы толькі абмен тэкставымі паведамленнямі. Галасавыя выклікі немагчымыя.
* Адзін з дапаможных сервісаў Viber Support быў узламаны ў ліпені 2013 групай, якая абазначыла сябе як Syrian Electronic Army.

Гл. таксама
-----------

* Telegram
* Skype
* WhatsApp

Зноскі
------

1. ↑  iOS: Version History 20.4.0 Jul 4, 2023 — 2023. Праверана 7 ліпеня 2023.
2. ↑  Windows: Latest version 20.4.0.0 Jun 30, 2023 — 2023. Праверана 7 ліпеня 2023.
3. ↑  Android: Viber - Safe Chats And Calls 20.4.3.0 — 2023. Праверана 7 ліпеня 2023.
4. ↑  viber.rpm — 2023. Праверана 7 ліпеня 2023.
5. ↑  Viber for MacV 20.2.0 — 2023. Праверана 7 ліпеня 2023.
6. ↑  "Вайбэр". Windows Phone. 11 мая 2015. Праверана 12 мая 2015. `{{cite news}}`: Шаблон цытавання мае пустыя невядомыя параметры: `|trans_title=`, `|separator=`, `|month=`, і `|coauthors=` (даведка)
7. ↑  "Вайбэр". Google Play. 7 красавіка 2015. Праверана 12 мая 2015. `{{cite news}}`: Шаблон цытавання мае пустыя невядомыя параметры: `|trans_title=`, `|separator=`, `|month=`, і `|coauthors=` (даведка)
8. ↑  "Вайбэр". iTunes. 12 мая 2015. Праверана 12 мая 2015. `{{cite news}}`: Шаблон цытавання мае пустыя невядомыя параметры: `|trans_title=`, `|separator=`, `|month=`, і `|coauthors=` (даведка)
9. ↑  "Вайбэр". Windows Store  (англ.) (бел.. 2015. Праверана 12 мая 2015. `{{cite news}}`: Шаблон цытавання мае пустыя невядомыя параметры: `|trans_title=`, `|separator=`, `|month=`, і `|coauthors=` (даведка)
10. ↑  "Вайбэр". BlackBerry World  (англ.) (бел.. 19 лістапада 2013. Праверана 12 мая 2015. `{{cite news}}`: Шаблон цытавання мае пустыя невядомыя параметры: `|trans_title=`, `|separator=`, `|month=`, і `|coauthors=` (даведка) Архівавана 5 сакавіка 2016.

|  |  |
| --- | --- |
| ⚙️   У сацыяльных сетках | Facebook · LinkedIn · Twitter |
| Фота, відэа і аўдыё | Instagram |